10. Forslag til lokalplan nr. 405 for etageboliger langs [adresse] i Hadsten (Åben)
Tidl. politisk behandling PU, 06.05.20, pkt. 76
Forventet sagsgang
PU, ØK, BY
Lovgrundlag
Planloven
SAGENS INDHOLD 
Byrådet skal i denne sag tage stilling til "Forslag til lokalplan nr. 405 for etageboliger på [adresse] i Hadsten 
og tillæg nr. 19 til Kommuneplan 2017-29" med henblik på, at forslagene efterfølgende fremlægges i 
offentlig høring.
Lokalplanområdet omfatter et areal på ca. 3.400 m2 og ligger centralt i [adresse]. Mod nord og øst 
afgrænses området af en randbebyggelse langs [adresse] og [adresse], mens det mod vest grænser 
op mod [adresse] og mod syd en eksisterende parkeringsplads.
Baggrunden for lokalplanen er, at kommunen har været i dialog med en privat bygherre om realisering af 
et etageboligprojekt langs [adresse] i overensstemmelse med forslaget herom i "Hadsten Midtbyplan". Som 
led i projektet vil en eksisterende butiksbygning skulle nedrives, og der vil skulle ske anlæg af 
parkeringspladser og opholdsarealer mv. på de ubebyggede arealer. 
Formålet med lokalplanen er at skabe et attraktivt etagebyggeri i op til 5 etager med 30 lejligheder, samt 
sikre en god sammenhæng til det omkringliggende byområde, med nærhed til handel og kollektiv trafik. En 
forudsætning for realisering af lokalplanen er at antallet af eksisterende offentligt tilgængelige 
parkeringspladser fastholdes inden for området.
VURDERING
Ønsket om at opføre højere og tættere byggeri inden for området falder godt i tråd med hensigten i ”Plan- 
og bæredygtighedsstrategi 2030+”, som Byrådet vedtog i november 2019. Både denne og ”Hadsten 
Midtbyplan” sigter mod flere bynære boliger, øget fortætning i hovedbyerne samt et mere varieret 
boligudbud. 
Lokalplanen bygger videre på midtbyplanens principielle ide om videreførelse af en randbebyggelse langs 
[adresse], som omslutter karreen, der dannes af [adresse], [adresse] og [adresse]. Derved kan det indre 
gårdrum friholdes for større bebyggelser og i stedet udlægges til opholds- og parkeringsarealer.
En forudsætning for realiseringen af boligprojektet er, at en eksisterende erhvervsbygning på [adresse] 20 
nedrives, hvorved der sikres arealer til etablering af opholds- og parkeringsarealer for bebyggelsen. 
Samtidig vil der i forbindelse med en fremtidig realisering af projektet, skulle nedlægges en række 
eksisterende offentlige parkeringspladser ved [adresse], som ved nedrivningen af [adresse] 20 skal genetableres 
på en del af denne grund. 
Samtidig med lokalplanforslaget fremlægges også "Forslag til tillæg nr. 19 til Kommuneplan 2017-29". 
Tillægget er nødvendigt fordi det påtænkte projekt ikke er i overensstemmelse med den gældende 
kommuneplanramme med hensyn til bebyggelsestæthed, etageantal og højde. 
Byråd
27-10-2020 19:00
Sagsnr. MOD-2020-00103
DokID: 
Sagsbehandler Michala Eriksen 
Nadia Holst (tinj)
Lokalplanområdet ligger aktuelt i rammeområde 1.CE.3, som blandt andet fastlægger at ny bebyggelse 
skal opføres med et etageantal på minimum 2½ etager og maksimum 3½ etager og en bebyggelsesprocent 
på 110. Med tillæg nr. 19 øges etageantallet til 5 og den maksimale bebyggelsesprocent til 180. 
ØKONOMI
Lokalplanområdet omfatter tre ejendomme, herunder to private og en kommunalt ejet. Idet en del af 
lokalplanområdet udlægges til offentlige parkeringspladser vil ejeren af de berørte arealer forventeligt 
kunne kræve disse overtaget af Favrskov Kommune med hjemmel i planlovens § 48. Ved en eventuel 
overtagelsesbegæring vil værdien af arealet skulle fastlægges ved taksation. Endvidere medfører 
lokalplanen at den kommunale ejendom tildeles en byggeret, som vil kunne indbringe kommunen en 
indtægt ved et eventuelt fremtidigt salg.
Som led i en fremtidig realisering af det omhandlende projekt vil der skulle ske ommatrikulering i området. 
Samtidigt vil der som led i en realisering skulle ske genetablering af en række offentlige parkeringspladser 
i området, som nedlægges for at gøre plads til byggeriet. Byrådet vil blive forelagt en separat sag, som 
berører den samlede økonomi ved ovennævnte jordhandler og anlægsarbejder i forlængelse af 
lokalplanens udarbejdelse.
INDDRAGELSE
Borgerinddragelse og kommunikation om forslag til lokalplanen sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Når Byrådet har godkendt forslaget til lokalplanen, skal det offentliggøres ved annoncering på kommunens 
hjemmeside med en anbefalet indsigelsesfrist på otte uger. 
INDSTILLING
Direktøren for Teknik og Miljø indstiller til Byrådet:
1.
At "Forslag til lokalplan nr. 405 for etageboliger på [adresse] i Hadsten" godkendes og fremlægges i 
offentlig høring i otte uger.
BESLUTNING
Planudvalget, 6. oktober 2020:
Fraværende: Ingen
Indstilles godkendt med den tilføjelse, at der i lokalplanen indskrives et vilkår om, at et areal svarende til 
halvdelen af tagfladen skal udnyttes til fælles udendørs ophold.
Økonomiudvalget, 20. oktober 2020:
Fraværende: Ingen
Indstillingen fra Planudvalget indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Forslag til lokalplan nr. 405 og tillæg nr. 19 (4570)
